open-index/open-wikipedia-markdown huggingface dataset:
Tsi̱ntsuk

**Tsi̱ntsok** ji(sg: Tsuntsok) ba yet a̱keang a̱gaat a̱feang kya a̱ si tausa a̱ si̱ nkyang nswuan njhyang na Nwyai a̱ni, ji shyia̱ a̱ma̱nta a̱tyang tsi̱n. Ma̱ A̱tyubishyi, tsuntsok ji shya di̱di̱r tsitsak a̱mantsi̱n ma̱ng dyang. They are composed of a layer of exterior skin and underlying subcutaneous fat superimposed on a left and right gluteus maximus and gluteus medius muscles. The two gluteus maximus muscles are the largest muscles in the human body. They are responsible for movements such as straightening the body into the upright (standing) posture when it is bent at the waist; maintaining the body in the upright posture by keeping the hip joints extended; and propelling the body forward via further leg (hip) extension when walking or running.
Tat-a̱ghyi

**Tat-a̱ghyi** yet kyang hwa nang A̱ lyen mami a̱kyenkyiai A̱niet Ba̱ byia Nkyang nok a̱byin na̱ tyiai nang Abyin ka ngya-a̱son din kpang, nkyang sai A̱lyia̱, a̱ka̱sham Nok, mbeang a̱tanka̱i a̱liat a̱nyiung nang A̱niet A̱vwuo ba liat ku vwuon mung sangak a̱kum A̱niet ka ndyat a̱ni (kidee, a̱tankai lyuut ba wu).
A̱tsa̱ntsai

**A̱tsa̱ntsai** yet a̱nwuat a̱tyong  a̱lyiat kya nang á̱ ngyei di̱ mi̱n ku dyem a̱ni mi̱ za̱nwuat ji. Á̱tsa̱ntsai ba yet sa jhyiung ja di̱ si̱sa sweang nwunwuat a̱lyiat ji, jhyang ji ja yet a̱gha̱ghap. Á̱tsa̱ntsai vwuon di̱ yet, mi̱ shi a̱khwom mbeang shi a̱swap yei hu. Di̱n jen ma̱ a̱di̱di̱t, ba̱ ni̱ nghwut jenjai ka̱nang á̱ yei mba a̱wot ba̱ si̱ byia̱ mbwak ma̱ a̱di̱di̱t ma̱nang ba̱ vwuon di̱ nfam a̱nwuat a̱lyiat, vak yei nkyang ma̱ng nyap a̱nwuat a̱ni.

Swang a̱lyiat ji *a̱tsa̱ntsai* di̱n Tyap kin fa a̱nwuat ka̱ shyui a̱fufwuo kya a̱ni.
Di̱n Tyap, swang a̱lyiat *a̱tsa̱ntsai* ji tai fa á̱tsa̱ntsai nwunwuat bibya ma̱ng zwunzwuó-a̱lyem ji ji̱ yong da̱ a̱kwonu mba a̱ni nang (, , , , , , ma̱ng ).

## Ya̱fang
Lois Auta

**Lois Auta**, a kun byin nggu atuk 29 zwat naai alyia 1980. Lois Auta wa kun kpaat asi bu yet agbandang akwag ason mi Cedar Seed Foundation, susot ntam nang nggu li ama tyei-apyia anyiuk nang ba swan mang yakhwu ggu ya ason mami akawat anietbishyi based development mami Naijeryia. Lois Auta jwaat aghyi tazwa ntyei aniet nang ba byie yakhwu amami kpa cam. [1]  

Lois Auta
Byin nggu
29 zwat naai alyia 1980 (age 43)
Jot, Naijeryia 
Abyin byin nggu
Naijeryia
Akum alyoot nggu hu
Nbwuat 'ayan
Ntam nggu hu 
Atyucat aguguut cat awat 
A ndien nggu manang 
Atyucat akawat si aniet nang ba swan mang yakhwu 
Alyoot nggu 
Agbandang Akwag-ason 
Atyok ggu hu
Mr Inosent
Amantei 
cedarseedfoundation.org[dead link]
Mi alyia 2019 
Auta cat acucuk si  Kwag-ason Fam Akeangtung Mundundung (Kansit Sot Munisipat Abuja)/Buwari Mali Kpa Cam mami alyia 2022 [2] si cat ashyi mami Mali Kpa Cam si sitet Kaduna nan nggu na yet aghyi aniet nkap Kaura tafa All Progressives Congress (APC) hu awot a si shyia ba nang neet atsak hu, Nehemiya Sonde wa shyia acucuk hu. Lois Auta li nghai-aniet manang nggu yet anap atakhwu atyu kwai nfwuo aniet"[3][4]
Kpa cam a̱byin

**Kpa cam a̱byin** yet a̱gba̱ngda̱ng kwa̱ a̱bwuat hwa nang a̱ng lyuut asaraai cam na̱ng a̱byin ka hwui a̱ni mi̱ng dokoki bahu a̱ni .

## Ya̱fang
A̱tyok

**A̱tyok** yet a̱tyubishyi a̱ bu yet a̱sam wa a̱ni. Kuzang a̱tyok ku yet nggwon a̱sam kya si̱ nang ba̱ tyak si̱seam.

Ma̱nang a̱kum nyam a̱ni, a̱tyok ba ni̱ yet kyang ba̱ yet a̱ni ma̱t za̱kwá a̱yang (di̱n Shong Chromosome X) ma̱ng a̱tyia̱ (Chromosome Y) ja.
Ta̱gwai Sa̱mbo

**Ta̱gwai Sambo** (24 Zwat Swak ma̱ng Sweang 1936 - 14 Zwat A̱taa 2024) wa ku nyia̱ tyok A̱byintyok A̱sholyia̱ ka̱ shyia̱ ma̱ a̱keang Tsok a̱ni. Tsok yet a̱keang tyok kya ka̱ shyia̱ di̱n fam A̱tak Ka̱duna ma̱ a̱byin Naijeriya a̱ni. A̱gwam Sa̱mbo wa á̱ bu ngyei A̱gwam A̱sholyio.

A̱ ku byin A̱tyoli Sa̱mbo ma̱ a̱bakeang á̱ ngyei Tsok a̱ni. A̱keang a̱kya ku shyia̱ di̱ fam A̱za Naijeriya di̱n jen tyok A̱shong Nggi̱lan ja.

A̱gwam Sambo ku shyia̱ tyok yet A̱gwam A̱sholyia̱ wu nang A̱sholyia̱ ba shyia̱ mbwak á̱nietntyok Ja̱maa bya. Á̱nietntyok a̱bya bya ku yet a̱ca̱cat ntyok A̱li A̱za-Naijeriya ba̱ ku shyia̱ mi̱ Ka̱duna a̱ni, ma̱ a̱lyia̱ 1966.

## Ya̱fang
A̱gha̱ghap

Di̱ fam lyenlilyem, **a̱gha̱ghap** yet a̱lyiat a̱nwuat nia nang á̱ ghwut ndyo di̱n vak nyii za̱nwuat ji ku tyentyang ku di̱n kap, kang ma̱ng a̱nwuat ka h, nang á̱ ghwut ndyo di̱ mi̱n dyem mi̱ za̱nwuat ji. Kídee ja yet  ma̱ng [b], nang á̱ ghwut ndyo ma̱ng kwa-a̱nu hu;  ma̱ng [d], nang á̱ ghwut ndyo ma̱ng fam a̱zanson a̱lyem hu;  ma̱ng [g], nang á̱ ghwut ndyo ma̱ng fam a̱zama a̱lyem hu; , nang á̱ ghwut ndyo ma̱ng a̱mgba̱m za̱nwuat ji; , [v], ma̱ng , nang á̱ ghwut ndyo ka̱nang á̱ tyia̱ wun ku ghwut a̱fi̱fap a̱na̱nwuai mi̱ ta a̱ni (shok-kpa̱sai); mbeang  ma̱ng , nang wun ni̱ byiek a̱ ghwut neet mi̱ zwua̱i ji ja a̱ni (á̱gha̱ghap nzwua̱i). A̱gha̱ghap wu yet a̱fi̱p á̱tsa̱ntsai nwunwuat bibya.
A̱lyem (vam)

**A̱lyem** ka yet a̱shong nam wa mami a̱nu tangka̱i nyam nang á̱ ngyei *teti̱rapod* a̱ni. Kikya bwan kyayak a̱ji ma̱ng a̱ja̱u tyei nyunyung hu ku nywai a̱wot ka̱ ba̱ ngaan ta̱m hu ma̱ng nwuan kyayak hu, kang ma̱ng a̱nia kikya si̱ yet kap vam hu nang á̱ niaat kyang ma̱ng a̱nhu a̱ni. Á̱ mbyia̱ a̱baka̱kung niaat na̱ kup a̱tai fam a̱za a̱lyem wu (dorsum) na̱ shyia̱ a̱mami papila-a̱lyem ma̱ a̱di̱di̱t. Ka̱ ka yet a̱tsatsak kap vam wa ba̱t, ma a̱ta̱mpyia̱ na, ninia sak nka ma̱ng a̱sa̱khwot nci̱ri̱ng a̱wot ka̱ si̱ byia̱ a̱ci̱ci̱p ma̱ng nkyang kwok a̱sok. A̱lyem ka si̱ bu yet a̱za̱za̱rak  vak lyang a̱nyunyung ba. A̱gba̱ndang ta̱m a̱lyem a̱ghyang kikya yet byet a̱lyiat ma̱ á̱nietbishyi ma̱ng ghwut ma̱ng nwunwuat mami nyám jhyang.

## Bu nwuan
* A̱lyem (nwap)

## Ya̱fang
Nyeang

**Nyeang** yet shim a̱ghyiang hwa ku tyei á̱tyok ma̱ng a̱nyiuk ghwong ̱a̱niet nbyin ba bah ba̱ ta̱bat swat dundung a̱ni. Nyeang fa swat a̱tyok ma̱ng a̱byiik hwa. A̱niet a̱feang ba̱ shyia̱ di̱ nswat nyeang a̱ hwa a̱ni maai ba̱ lyen nkyang na̱ myim a̱mgba̱m ba ba̱ nyia̱ a̱ni nbeang mman ba̱ byia̱ ku ba̱ na byia̱ a̱ni. Ku yet a̱sham ka̱ a̱niet byia̱ a̱niet a̱ bya ba̱ swan nyeang hu a̱ni shyia̱ lyen nkyang na̱ myim ba̱ nyia̱ ma̱ng a̱si ba̱ na yok a̱ni. 

A̱niet swatnta ba ma̱di̱di̱t ki byia̱ taada ji vwuon a̱ni ka̱ a̱lyiat a̱lyiat nyeang. Si̱ a̱hwa hwa si̱ tyia̱ ku nvwuo a̱khwu a̱ shyia̱ kyang nang nyeang fa a̱ni da̱ ka̱nyiung. Khwi meang ni̱ beang a̱niet di̱ shim kyang nyeang hu fa a̱ni. Jen meang ni̱ beang di̱ tak ku ihwa ha nang nyeang hu fa. Di̱n jen ji̱ ni, nyeang hu tyai da̱ a̱vwuo a̱tyok ma̱ng a̱byiik nggu wu ku ma̱ng mman ba̱ byia̱ a̱ni bah. Nyeang hu li̱ ma̱nang ku shyia̱ nbwak a̱bakeang a̱niet a̱ bya n shyia̱ a̱ni. Ka̱ doot a̱niet a̱keang a̱ bya ba̱ beang di̱ tyei a̱tyok ma̱ng a̱byiik ma̱ng mman kai nvak na̱ myim na̱ si̱ shyia̱ ca̱caat ma̱ng doká ji̱ a̱ni. Nyeang hu myim ku beang a̱niet nswat ba ba̱ shyat nkyang swat mi̱ swatnta hu ma̱ng swatnyi̱nyang.
Lubumbashi

**Lubumbashi** (a̱lyoot swaak: *Élisabethville* (Fi̱ransa (a̱lyem)); *Elisabethstad*ⓘ (Dutch)) yet a̱gba̱ndang-a̱feang a̱keang mi̱ Demoka̱rati̱k Repubi̱li̱k si̱ Kongo, shya ma̱ng swat hu mi̱ a̱byin A̱taka̱tyinkpankpaan kak ka, hyiak gang ma̱ Zambi̱ya. A̱gba̱ndang a̱keangtung mā̄ng a̱gba̱ndang a̱keang cok Haut-Katanga, Lubumbashi wa yet a̱ka̱watyia̱ shiri̱p nkyang a̱bwuang ma̱ Sa ji, nyan tam da yong a̱kwonu a̱tyina̱son ma̱di̱di̱t  ma̱mi á̱chechet Nka̱mpa̱ni. Á̱ nbyia̱ tyanyong si̱ shi á̱kpa á̱niet á̱ ka shyiat, a̱wot shi-a̱kpa á̱niet ma̱ a̱nyiak saat a̱keang wu yet da tyan ku yet kpa̱nkpaan 2,584,000 mi̱ 2021.
Joe El

**Joel Amadi**, a ngyei nggu manang Joe El, (a nbyin nggu zwat atad) A yet atyu bwuoi bubwuom afurobit si Najerya, atyu lyuut bubwuom, mang performer, a nyia ntam hu mang susot bubwuom Kennis. Mami alyia 2006, a tyia-apyia nggu mami 'Star Quest'  kompatishon mi sitet Jot a si bu nwuai Ista fiyesta nang susot bubwuom Kennis ku nyia ku zan alyia.

Joe El
Alyoot nggu hu 
Joel Amadi Didam
A bu ndyien nggu manang 
Joe EL, Joe-El, Joe Everlasting
A nbyin nggu 
Sokoto, sitet Sokoto, Najerya
Genres
Afurobits R & B hip hop
Ntam(na)
Atyu bwuoi bubwuom 
Atyu lyuut bubwuom
Musical performer
Instrument(s)
Vocals
Alyia nyia ntam 
2006–ntat afwun
Labels
Kennis Music
Kyangbwuak mi tat-apyia 
edit
A ku nbyin nggu Joel Amadi mi ali Atyoli Didam mami Sokoto,sitet Sokoto. 
A shyi mi sitet Kano.[1] Atyia nggu ghwut Zikpak, Kafancan, fam Atak  sitet Kaduna,[2] ayang nggu si ghwut Otukpa, sitet Benue. Lilyim atsak tat-apyia nggu hu mi Ramat Nursery and Primary school, a si naat Army Day Secondary school, Bukavwuo Baraka, sitet Kano. Nang nggu tyiak nggu si ghwut avwuo fang hu ni, a si naat fang mami Kaduna State College of Education, Kafancan (nang ku yet a nyiung kya mang University of Jot)  A si ghwut avwuo fang hu ni mang dipuloma mami Akantin and Editing mami alyia 2005.[1]   

Ayaa sot ntam bwuoi nkhang na si nwuak a nkhang nyia atyu lyuut bubwuom hu ni lyuut a tuk 24 zwat anatad alyia 2020, nyia afata ba nwuo agbang ba hu ba si hyiat atyia nggu (ananyiuk Agwam nang nggu kan khu ani, Agwam Musa Didam, Agwam Fantswam I dundung mang abyiuk nggu). A nyia a fak nyinyang ba manang agwamna kyiak alyiat sikyuriti mami sitet hu ni ba.[3][2][4] Nang nggu kun nlyiat mang 'The Guardian', a si ngyei sgwamnati dundung mang gwamnati sitet, nyia ba doot yong mang cet tazwa hyiat nang afata ba hyiat aniet fam Atak sitet nggu hu.[5]
Raquel Ka̱sham Daniel

**Raquel Kasham Daniel** yet snap wa,  atyu kaswo zamani, atyu tyiet anbiyang atyu lyuut kwanbwat wa. Mung kwabwat anbye tyiet tazwa ‘tyong asok Anap’. [2] Akan shiyat dyep (award) makavou madidit tazwa acucuk ntam gun ye ani. Abu yet atyu kwan jye tazwa aniet masaman nman a nyap ba kyang ku yet sinba ani ma byin Nijeriya ani. [3][4] Akan saai dyep (award) nang angyei ’African Luther King Heroes Award’ din shong ji ani. [5] guwa kpaat kyang angyei, azason tutu ntyiet ani “Beyond the Classroom Foundation” din shong ji ani. A kpaat hu danian biyang nman ba shye vak ya’ason mung acecet akavou fang. [6] guwa bu kpaat asi angyie Nzuriaiki.com ani (si angyie  voluserve.com maninika ani), avou an mun kaswo nung anwai nsai kurum kpantyin danian mun apyio aniet mung Afrika. Abun nshyei mami aniet ba kpaat kyang ngyei ‘ Bambini Africa ani’, bibya lyuut kwanbwat angyei kwanbwat  Bambini nbiyang gwugwuk Bambini. [8]

-	Alyoot: Raquel Kasham Daniel
-	Abyin byin: Nigerian
-	Agbandang avou fang: University of Lagos
-	Avoun ntam: Atyu kaswo intanet, Atyu tyiet, atyu lyuut. 
-	Kwanbwat gu lyuut ani: Beyond the Classroom Foundation, Bambini Africa.
-	Alyen gu mung biyang aniet, nbiyang tyiet nman akunak
-	Ntam alien gu nyie ani: Abye Virud afai ma kayang (there’s  a new virus in town), tyiet tazwa Tyong asok nman anap (FLOW: a girl's guide to menstruation)
Tyok dyep yaason (award)
-	African Luther King Heroes Award
-	Women Achievers Award
-	Website
-	raqueldaniel.com/rkd/
-	Early life
-	Atyu tyiet (Education)
Suleja

**Suleja** yet a̱̱gba̱ngda̱ng a̱kea̱ng kya ming Si̱tet Niger , kushyia nijeriya a̱ni. A̱gbandang a̱keang wuni yet Sot A̱gwamna̱ti mali ja kushyi̱a din a̱kea̱ntung tyokkpa̱a̱pyia̱ Suleja ku shyia a̱kpankpaan din a̱za Abuja a̱ni. a̱vwuo ka byi̱a tyia̱ ta̱i mi̱ng a̱gbanda̱ng a̱kea̱ngtung a̱pyia̱ Abuja sisa̱k na̱ng a̱kea̱ng ka shyia̱ akpankpaan minh aghyiang ani. neet din n tsa, a kun ngyei a̱kea̱ng a Abuja.

## yafang
A̱team A̱ga̱di̱t

**A̱team A̱ga̱dit** wu(á̱ bu ngyei **A̱team A̱ga̱di̱d**, **A̱team si̱ Ni̱njer**, Fi̱ransa (a̱lyem): **Croix d’Agadez**) wa yet a̱kpa shi a̱niet ka̱ti̱gori si̱ Saharan Berber jewelry ma̱saman da̱nian a̱niet A̱bi̱zinawa a̱si̱ Ni̱njer (a̱byin). Ma̱da̱dai mami nkyang a̱gwai a̱nia ci̱k wa yet ca̱caat tai a̱gyei a̱team. A̱lyiak mba, kyang gurung haku byia̱ a̱jojwaat ndang tangkai-tangkai, kwonkyang ku da a̱team (ta̱nagi̱li̱t), ku da tai kham yak ku  A̱lyet (tali̱hakim). A̱ si̱ ntsa wu á̱ jhya ngu ma̱ng a̱fang ku a̱da̱lama. Á̱niet fuuka̱kap nnyan tam ma̱ng a̱zurufa kyang á̱ ngyei "a̱bwuk A̱waktong" da mi̱n la tswam bah.

## Á̱vwuo-khwi
Á̱ yei á̱team a̱nia da̱kanyiung ta̱naghyili̱t (tanaɣili̱t) ku ta̱sagali̱t, su ku byia̱ nfa "ta mi ma fum". Kyang a̱gwai a̱fang na swan bobwot ma̱ng kyang a̱gwai nang á̱ fak mami platelet si̱ a̱shong ntswam, a̱luminum, ku tsutswam jhyang á̱ lyan nang talhakim, swang-a̱lyiat á̱ nyi tam ma̱ng nji di̱n kyang a̱gwai ku tai Bi̱byia̱ ku Bi̱byia̱. A̱lyet.

Da yong a̱lyoot Tamashi̱k, a̱wot a̱ su a̱ tyai fwuan mi̱ da̱kanyiung, yet "zakkat" . Swang a̱lyiat "kaulé" yet meang si̱ fwuk mi̱ Sahel ja.
A̱ga̱di̱t

Nkhang abyin **Agadit** kyiak atyin neet centurit 15th sinat 16th, nang tyok angyei Sultanit, Aïr nkpaat apyehu din tyok hu ani. suhwa ha nbye  nbye  nwap angyei Tuareg , sin shyei cet, kusi baai mang nba ya’ason zam dakavou kaswo nbiyang ta’ada.
KPAAT ATYIN  (ALIYE 1430)
Tyok Sultanit Agadet (nung abu ngyei tyok Sultanit  Tenere asun Aïr, Sultanit sun Aïr, ko asin Asben) yet agbandang tyok angyei Berber ani ma akawatyei abyin Agadit din tsuntsok Aïr, zishyie kpankpan gak atak mung kya’ai ajijak akawatye aza nijar. Aku kpaat abyin Agadit malyie 1430 mung nwa’ap Tuareg nbiyang Kpat, b nyian kaswo dung mavouka.
Acecet akanok nashye ma agbandang Agadit, nkyai akavou kpa akpiyang (kyak atyin neet ma liye 1515 , asi bu jhyi nok hu, nbiyang nok fai ma lye 1844), agbandang ali ntyok angyei Kaocen (manini ziyet nok avou fwung kya), nbiyang agbandang ali agwam Agadit.
Abyin Agadit kya yet atyin tyok din fam ahwa; akakyang Aderbissinat, Arlit, Assamakka, Bilma, Dirkou, Iferouane, In-Gall, Madama, Séguedine, Tchirozerine, Tegguiada In Tessoum and Timia, minangnshyei ma akakayang na kyek abyin Agadit. 
Akayang Agadit, shyie makawatyei anyin, Nijar, akayang ka shyie din gak, ma bibyin atin din gak akayang angtei Aïr massif ani. Agadit yet akayang kaswo kya, mavou nung vak nmiyim ani, 460 mit (740 km) Aza abyin Niamit, agbandang abyin Nijar.
Ba̱la A̱cyi

**Ba̱la A̱cyi** (2 Zwat Swak ma̱ng Sweang 1956 – 5 Zwat Nyaai 2005) ku yet a̱gwaklyennkhang, a̱tyulyuut, ma̱ng a̱tyutat-a̱pyia̱ Naijeriya wa nang á̱ ku lyen ba̱t a̱ni.
Chris Delvan Gwamna

**Christopher Delvan Gwamna A̱jhyat** (a ku nbyin nggu atuk 12 zwat 12 alyia 1960). A ghwut Najerya, a yet atyubwom asham nkhang, atyulyuut bubwom[1] asi bu yet Pato ku nswan 'The King of All Kings Church of the Capstone,' nang a ku ngyei 'New Life Pastoral Centre (New Life Assembly)',[2] nang ku nshyia Kaduna, Najerya a si bu yet aghyi tazwa ayaa susot hu ni: Arewa Christian Initiative (inishiyatib aniet khwi Di nfam Aza); House of Jeduthun (Ali Jeditun); Metahost Partnerships (cong dundung aniet Metahot)mang Pisgah Media (susot ntam Pitga).[3][4][5]

Chris Delvan Gwamna
Alyoot nggu mi njen nbyin nggu  
Christopher Delvan Gwamna Ajiyat
A ku nbyin nggu 
Atuk 12 zwat 12 (age 63)
Kagoro, Sitet Kaduna, Najerya
Genres
GospelCCMworship
Ntam nggu 
Atyubwuom khwi Yesu, atyu-lyuut-bwuom, pastor
Kyang tsot bwom 
Vocalsguitar
Labels
House of Jeduthun Music Inc. (Ali bwom Jeditun)
Swan mang tat-apyia nggu hu 
Jhyie 
A ku nbyin Gwamna mami Kagoro, Sitet Kaduna, Najerya atuk 12 zwat 12 mi alyia 1960. Nggu tyiak nfang na mi Ahmadu Bello University mi njen alyia 1980 asi shyia ghwut mang bachelor's digiri mami history and political science. Gwamna mang abyiik nggu, Anna (a yet pasto),[5] nbyin mman afyiang, Joel mang Salamatu.[3]

Akariya bwom bubwom mang akariya kwak akum aniet khwi ason
Jhyie 
Gwamna kan cyiet akavwuo swanta akpa neet tsat akariya bwom bubwom nggu hu a si tyia nggu mami naat mbwuot amisali yet susot nvwuon si dyep mang kywak ntong nang Omega Bank Plc. ku nyia mi Tafawa Balewa Sukwaya, Lagot, atuk 12 zwat 5 alyia 2001.[6] 

A yet anyiung mami ayaa aniet kwak akum aniet khwi mi atung 'Men of Issachar's Vision Konfurens', nang atyu beang akwag-ason abyin Najerya, Yemi Osinbajo ku nkwak ason ani, mami Ibadan mi zwat anyiung alyia 2017, anyia wa nang Kebul si nwuak a nkhang na.[7]

Mi alyia 2018, YNaija si tyia nggu mami list mba hu manang anyiung mami aniet 100 nang ba byia tyok swak mami aniet nang ba byia tyok tazwa aniet khwi mami Najerya.[8] 

Ya-ason mang nwuak ashi nggu hu 
Jhyia 
Gwamna si ntyia apyia nggu mami aniet nang ba bwuak Ribayit Sitandat Bashon (Revised Standard Version) bai di nwap akpat, sabama 'Bible League of the United States of America' (Bible Liik si Mun-apyia ayaasitet si Amarika) ba si shyia tyiak tam hu mi ya-ason mi alyia 2003.[3][4][9]
Tarat Kompanicenko

**Таrat Kоmpanicenkо** (, *Taras Kompanicenko*; byin a̱tuk mam 14 Zwat Swak ma̱ng Jhyiung a̱lyia̱ 1969 mi̱ Kyip, RSS Yuki̱ren) yet a̱tyunyian-ghwughwu rekot Yuki̱ren wa, kobzar, a̱tyutsotbandura, li̱ri̱nik, a̱tyubwoi-a̱bwom ma̱ng a̱tyubwom a̱ lyuut bubwom a̱ni. A̱ yet a̱tsak memba Kobzarskyi Tsekh (ca̱caat "sot Kobzar") wa ma̱ng a̱si̱ a̱ka̱mun A̱khwukhwop A̱bwomtsot "Chorea Kozacka" ma̱ng "Sarmatica". A̱ ku yet a̱tsak a̱yin wa Orange Revolution nang á̱ ku nyia̱ mi̱ Yuki̱ren kyiak neet mi̱ Zwat Swak ma̱ng Jhyiung a̱lyia̱ 2004 ba̱ng si̱ tat Zwat Jhyiung a̱lyia̱ 2005 mbeang Euromaidan 2013–2014. He is a Merited Artist of Ukraine ma̱ng a̱tyu san laureate Za̱nang Vasyl Stus''.

Gbangbang, a̱ ku san tyiet yet a̱tyuswup-ghwughwu ma̱ng a̱tyulyen-nkhang nyian-ghwughwu, a̱wot a̱ si̱ ba̱ bwuak tyia̱ a̱tyubwom a̱bwomtsot. Mi̱ di̱ shyip nwuai a̱byin Roshya mi̱ Yuki̱ren ma̱ a̱lyia̱ 2022, a̱ si̱ nwuo ta̱m cok a̱byin nang a̱khwot a̱kwop a̱ni á̱ si̱ tyia̱ nggu mi̱ Bi̱riget Cok A̱byin 241 ji.

## Ya̱fang

## A̱ka̱fwuop nta
*Спадкоємець українських мудреців – інтерв'ю
*Інтерв`ю з Тарасом Компаніченком про перспективи традиційного музикування на автентичних співоцьких інструментах
A̱bwom A̱byin Yuki̱ren

A̱bwom a̱byin ma̱ng si̱tet Yuki̱ren, á̱ ka ndyen ma̱ng yei a̱gwomna̱ti hu nang á̱ ti̱n neet mi̱ lang ntsa ; a̱tsak a̱lyoot wu ; a̱wot a̱lyoot a̱gwomna̱ti ka si̱ yet , yet a̱nyiung mami a̱yaalama-si̱tet a̱byin ba.

Swáng a̱lyiat yet tangka̱i kpa fai a̱son a̱da̱dei-zwunzwuo huhwa a̱wot korot ji si̱ yet si̱ a̱bwom swam-a̱byin  "Shi̱ce ne vi̱meri̱la Uki̱raina" kikya, nang Pavi̱lo Cubyinsi̱kyi, a̱gba̱ndang a̱gwak lyen nnwap a̱ ku neet mi̱ Kyip ku lyuut ma̱ a̱lyia̱ 1862 a̱ni. Ma̱ a̱lyia̱ 1863, Myikhailo Veri̱byiti̱si̱kyi, a̱tyubwoi-bubwom Yuki̱ren a̱ sa ngyet pris Katolika Helen, ku bwuo a̱bwomtsot ka ku na nkhwi swáng a̱lyiat Cubyinsi̱kyi a̱ni. Ghwut ntsa hu nang á̱ ku ghwut mi̱ ghwut mat á̱ ntsot a̱bwom ka a̱ni mami á̱niet huhwa yet si̱ a̱lyia̱ 1864 ma̱ A̱zwu Ruska Besida ma̱ a̱keang Li̱vip.

## Ya̱fang
Nwuak A̱cucuk A̱yaata̱m Yesu

**Nwuak A̱cucuk A̱yaata̱m Yesu** hu (Lati̱n: *Symbolum Apostolorum* ku *Symbolum Apostolicum*), á̱ ka ngyei **A̱lama A̱yaata̱m Yesu** wu di̱ jen jhyang, yet nwuak a̱cucuk Á̱nietkhwiki̱risi̱ti hwa ku "a̱lama nwuak fwuo".

Á̱ nwuan a ngyei nwuak a̱cucuk huni ku tai neet mi̱ sa̱ncuri 5 wu wa ma̱ a̱byin Ga̱wut da̱nian A̱khwukhwop A̱lama Rom wu: a̱khwukhwop nwuak a̱cucuk Lati̱n sa̱ncuri 4 wu. Á̱ ku nyia̱ ta̱m ma̱ng a̱nhu ma̱ a̱taada lita̱ji Lati̱n wu neet mi̱ sa̱ncuri 8 wu a̱wot, dundung ma̱ng si̱sa Khwiki̱risi̱ti Jenshyung a̱fwun ma̱ a̱di̱di̱t, mbeang lita̱ji mam a̱fwun ji ma̱ng nkatkit Cod Katolika, Khwiluta̱ran, Khwi-Anggi̱likan, Khwipi̱resi̱bi̱teriyan, Khwimoraviya, Khwimetodi̱t, ma̱ng ncod A̱kum-á̱niet na.

## Swáng a̱lyiat
A̱tsak lyuut Lati̱n wu wa á̱ lyuut a̱tatak, dundung ma̱ng saat a̱yaati̱kut swak ma̱ng a̱feang a̱taada ji, ma̱ng bwan Tyap hu ku cong da̱ a̱beam. Swáng a̱lyiat nang á̱ ku khwat lang tafa nji ja yet si̱ nji na̱ nwai shyia̱ A̱khwukhwop A̱lama Rom wu a̱ni ma̱nang Tiranniyut Rufinut ku lyuut a̱ sak a̱ni.

Á̱ si̱ ka mbyia̱ lyuut Helen hu nang á̱ ku san a̱ni, nang dundung ma̱ng si̱ Lati̱n hu ku shyia̱ *Psalterium Græcum et Romanum*, 
nang á̱ ku ghyuap á̱ si̱ nyia̱ Pop Gi̱regi̱ri A̱gba̱ndang wu wa ku lyuut. A̱gba̱ndang Bishop Ussher wa ku tsa jhyuk nhu ma̱ a̱lyia̱ 1647, ca̱caat ma̱ng kwaa̱mbwat-bwak hu nang á̱ ku sak mi̱ tutunkwaa̱mbwat Kwoleji Corpus Christi, Cambridge.
Lyuut Lati̱n hu nsaai ma̱ng "Nwuak A̱cucuk Piri̱miniyut" hu nang Charles Abel Heurtley (*De Fide Symbolo*, 1900, p.&nbsp;71) ku jhyuk a̱ni. Carl Paul Caspari si̱ ba̱ tataat bwan Helen naai ghyáng ku vwuon ma̱ a̱da̱dei, a̱wot á̱ si̱ shei nhu ma̱ a̱lyia̱ 1879 (*Alte und neue Quellen zur Geschichte des Taufsymbols*, vol. 3, pp.&nbsp;11 sqq.).

Taada nwuak kuzang a̱ta̱m Yesu ati̱kut a̱nyiung ji ku tai neet mi̱ sa̱ncuri 6 wu wa. A̱za̱za̱rak ghwughwu Jenshyung wu, *Credo Apostolorum* ku ta̱fang yong a̱kwonu kuzang ati̱kut a̱nyiung ma̱ a̱ta̱m Yesu ku fa kyang a̱ni. 
Taada nyian ghwughwu jini ku neet di̱n jen ce-a̱ka̱wa̱tyia̱ hu ba̱ng si̱ tat a̱cak Barok ka a̱ni.

Saat lyuut hu ca̱caat ma̱ng tak ti̱tak nghwughwu a̱yaata̱m Yesu hu ku shai di̱n-jen di̱n-jen. 
Kidee, Pelbartus Ladislaus a̱si̱ Temesvár, a̱nyan wa ku lyuut di̱ ngaan sa̱ncuri 15 hu, a̱ si̱si̱ nka̱u ati̱kut 5 tyia̱ a̱feang a̱wot a̱ si̱ ba̱ mun a̱yaati̱kut 11 ma̱ng 12 bai a̱nyiung, a̱ni: 

## Lyuut wa̱i a̱lyiat

## Ya̱fang

## Fang a̱zanson
* 
*
* 
*
*
*

## A̱ka̱fwuop nta

*  (ma̱ng lyuut mbeang bwan zwunzwuo-lyuut naat zwunzwuo-a̱lyem Lati̱n ku swak tyia̱ ca̱caat a̱ni)
*
Ma̱ryam A̱baca

**Ma̱ryam A̱baca** (; byin a̱tuk mam 4 Zwat Tsat 1949) yet a̱kyuo a̱tyokhwu Sani A̱baca wa, a̱kwak a̱son a̱byin a̱khwot a̱kwop Naijeriya kyiak neet ma̱ a̱lyia̱ 1993 ba̱ng si̱ tat 1998.

## A̱son shyicet ma̱ng a̱kariya
Ma̱ a̱lyia̱ 1999, Ma̱ryam A̱baca ku nyia̱ a̱tyoli nggu wu ku nyia̱ kyang ku myim Naijeriya a̱ni; a̱gba̱ndang a̱tyunta̱m a̱gwomna̱ti Naijeriya a̱ghyang si̱ kaat nyia̱ da̱ nggu Ma̱ryam A̱baca wu ku lyiat a̱nia mat a̱ shashe a̱gwomna̱ti ba ba̱ kwak nggu kpa̱mkpaan wa, ma̱nang Sani A̱baca wa ku nyim a̱kwak a̱son a̱byin wu, Olusegun Obasanjo mi̱ jaru. Mi̱ da̱ a̱lyia̱ 2000, Ma̱ryam Abacha ku shyia̱ mi̱ Naijeriya a̱wot a̱ si̱ fwung ma̱ng cyi a̱tyok nggu bah bi̱ri̱ng ma̱ng a̱ka̱hyia̱ na nang á̱ ya̱fang mbwak nyia̱ nggu wa ku nyia̱ a̱ni. A̱ swan a̱keang Ka̱na̱u, Si̱tet Ka̱na̱u, Naijeriya.

Ma̱ryam ma̱ng Sani A̱baca ku byia̱ mman á̱nap a̱tat ma̱ng mman á̱sam a̱natat nia. Muwamet A̱baca wa yet a̱ni̱nap a̱sam nggu a̱ shyia̱ di̱ swuan a̱ni. 

A̱yang-a̱li A̱baca wa ku kpaat A̱licootá̱niet A̱byin A̱buja ka (gbangbang á̱ ku ngyei "A̱licootá̱niet A̱byin mat A̱nyiuk ma̱ng Mman") ma̱ng Misha̱n Swat Nyinyang Á̱son A̱nyiuk Afi̱rika.

## Nkwaa̱mbwat
* Kabir, Hajara Muhammad,. *Northern women development*. [Nigeria]. . .

## Ya̱fang

## A̱ka̱fwuop nta
* "Obasanjo visit sparks Kano riot." *BBC*.
* 
* Why I fought Abubakar Audu– Ex-Kogi commissioner, Hajiya
Lang

**Lang** yet á ban ghwag Kya ka bye aswap kasang abyit ani. lang sang sun sun, lang niyap Sinat gak acat ji ngyong ani. lang byie tiyap ayin avou ba .

lang yet kyang ku niyap ayong ma tsangat ani, lang yu ku yet vak, ku Yu yet aywan. Aning gwang lang ming kyang lyuut pensit.

kidee: 
1. Kai lang huni aniyap zam, á Naat asi shye vak Si tiyap azason.
2. Bang ning aywan kani, ncat ngwut ming lang akasa Nani nya.
3. Masakut gwang nung a junjung lang ma walaka huni, ncat ku gwut cacaat.
4. Hyet hu aku ta ani, Si kwa cacaat ming dang hu niyau.
5. Lang asok gu Hu nat cacaat ming kyang acat ani ba, hu hwa Nye akun ñwai bwuo asok gu na.
6. Ali ka shye ming lang zit hu wa 

 lang yet á ban ghwag Kya ka bye aswap kasang abyit ani. lang sang sun sun, lang niyap Sinat gak acat ji ngyong ani. lang byie tiyap ayin avou ba .

lang yet kyang ku niyap ayong ma tsangat ani, lang yu ku yet vak, ku Yu yet aywan. Aning gwang lang ming kyang lyuut pensit.

kidee: 
1. Kai lang huni aniyap zam, á Naat asi shye vak Si tiyap azason.
2. Bang ning aywan kani, ncat ngwut ming lang akasa Nani nya.
3. Masakut gwang nung a junjung lang ma walaka huni, ncat ku gwut cacaat.
4. Hyet hu aku ta ani, Si kwa cacaat ming dang hu niyau.
5. Lang asok gu Hu nat cacaat ming kyang acat ani ba, hu hwa Nye akun ñwai bwuo asok gu na.
6. Ali ka shye ming lang zit hu wa
Joy Nwosu Lo-Bamijoko

**Joy Ifeoma Nroli Nwosu Lo-Bamijoko** (byin 27 Zwat A̱ni̱nai 1940) yet a̱gwaklyen a̱bwomtsot taada, a̱kwak a̱son sot á̱nietbwom, a̱tyuya̱fang-ghyuap a̱bwomtsot ma̱ng soprano a̱ yet a̱tyu Naijeriya wa a̱ni. A̱ bu yet a̱tyutyiet a̱bwomtsot wa mi̱ Yunuvasi̱ti Legwot, a̱wot a̱ ku mban bubwom *Bel canto* mi̱ Naijeriya a̱ si̱ tyia̱ á̱niet di̱ mbeang cat opera ma̱ng tangka̱i bubwom Italya nvwuon. A̱ ku bwom a̱nyin nggu  ma̱ng a̱mami sot-á̱nietbwom mi̱ si̱ ku swak a̱ka̱tungbwom 50 mami Nigeria ma̱ng bibyin ghyáng ku ka nshi bah.

Ma̱ a̱lyia̱ 1968, a̱ ku shei kwaa̱mbwat ghyang nang gu ngyei *Cinema e Africa* mat Aracne editrice, ta̱m tazwa á̱niet Afi̱rika mi̱ Si̱ni̱ma.

## Shyicet á̱zanson
Nwosu ku fwung ta̱m hu ma̱ng Yunuvasi̱ti Legwot di̱ ngaan ce-ndyia̱ 1990 hu hwa a̱ si̱ cyet a̱ nat A̱merika a̱vwuo ka nang gu tsa kwan li ka̱ gu na shyia̱ ta̱m ma̱ng yunuvasi̱ti ghyang a̱ni a̱wot ku tyia̱ bah, huhwa gu si̱ ba̱ ta̱bat nyia̱ ta̱m nang a̱tyulyang a̱li a̱ sii du yet a̱tyutyiet a̱lifang sa̱ka̱nda̱ri a̱ tyiet a̱bwomtsot sa̱ka̱ndi̱ri a̱ni mi̱ New Jersey. A̱ ku lyuut nkwaa̱mbwat nfeang, *Mirror of Our Lives* ma̱ng *Legend of the Walking Dead: Igbo Mythologies*.

## Ya̱fang

## A̱ni̱nan
*
Temiloluwa Prioleau

**Temiloluwa O. Prioleau** yet a̱gwaklyensayen kompyuta Naijeriya wa ma̱ng byiek pi̱rofeso sayen kompyuta mi̱ Kwoleji Dartmouth. Mi̱ Zwat Jhyiung a̱lyia̱ 2019, a̱ si̱ yet a̱son a̱dyundyung á̱nap ma̱ng a̱wat bwuok di̱ cuk nggu a̱ na yet memba fakuti sayen kompyuta mi̱ yunuvasi̱ti ku yet kap *Ivy League* hu a̱ni. Ta̱m zop zi̱zop nggu ku shyia̱ tazwa tyei di̱n ta̱m sayen deita mat fi̱k á̱nietbishyi ma̱ng cok-gbi̱ngban hwa a̱ni. Á̱ ku dyep Prioleau mat zop zi̱zop nggu ji tazwa nyian ta̱m ma̱ng deita neet mi̱ nkyang coot á̱niet na̱ maai kwi a̱ni á̱ fi̱k a̱wot á̱ ka mban gbi̱ngban zwan shuga.

## Shyicet
A̱tyia̱ Prioleau ku yet a̱bwokntswam long a̱gwomna̱ti wa. A̱ ku laai a̱ shi ma̱ a̱keang Legwot, Naijeriya kya, a̱wot a̱ si̱ cong a̱ nat a̱lifang pi̱raimari mba ka a̱ja a̱ sii du nwuo a̱lifang bodin. A̱ si̱ shyei a̱ nat  a̱byin Muná̱pyia̱ Sí̱tet ma̱nang gu za̱ nshyia̱  gi̱red 11, a̱ si̱ tyak fang sa̱ka̱ndi̱ri hu ma̱ a̱keang Tekzat. A̱ si̱si̱ nshyia̱ kwaa̱mbwat *Bachelor of Science* mi̱ Bwokntswam Long A̱gwomna̱ti neet mi̱  Yunuvasi̱ti Tekzat ma̱ a̱lyia̱ 2010 a̱ sii du tyak  fang *Masters* ma̱ng *PhD* da̱ A̱vwuofang Lyennkyangta̱m Jojiya ma̱ a̱lyia̱ 2016.

Prioleau ku yet a̱ti̱ba *pos-doktoret* wa mi̱ Yunuvasi̱ti Rice, lyilyim a̱ si̱si̱ nshyia̱ yet byiek pi̱rofeso sayen kompyuta mi̱ Kwoleji Dartmouth, kyiak neet mi̱ Zwat Jhyiung a̱lyia̱ 2019. Nggu wa ku kpaat a̱ si̱ yet a̱tyonyiung mami á̱niet ba ba̱ kwak *Augmented Health Lab* wu a̱son mi̱ Kwoleji Dartmouth, a̱wot a̱ bu yet a̱kpa̱ndang-ta̱m  fakuti *The Center for Technology and Behavioral Health* (CTBH) wa.

## Ya̱fang

## A̱ka̱fwuop nta
* A̱ma̱ntei a̱pyia̱ (di̱n Shong)
Wayback Machine

**Wayback Machine** ji yet a̱gban nkyangfang di̱jita *World Wide Web* wa nang *Internet Archive* ku kpaat a̱ni, ji̱ si̱ yet Sot A̱merika ja ji̱ nwai cat kpa̱ngti̱n a̱ni ma̱ng tyantung ma̱ a̱keang San Fi̱ransi̱tko, Kalifoniya. Á̱ ku bwuo nji ma̱ a̱lyia̱ 1996 kya a̱wot á̱ si̱ ba̱ khwuk ma̱t á̱niet ba̱ shyia̱ nyia̱ ta̱m ma̱ng a̱nji ma̱ a̱lyia̱ 2001, a̱wot mashin ji ni̱ nghwon a̱tyunta̱m wu gu "bwuok a̱ nat di̱n jen gbangbang" gu ka li si̱sak nang a̱ka̱ma̱ntei ndi a̱ni mi̱ gbangbang. Á̱nietkpaat nji, Brewster Kahle ma̱ng Bruce Gilliat, ku byi̱k Wayback Machine ji̱ nang "a̱wat shyia̱ a̱mgba̱m lyen swanta hu a̱ni" di̱n vak saai nkopi nang á̱ ku sak da̱ a̱gban nkyangfang wu a̱ni nang a̱khwukhwop ngwat a̱ma̱ntei.

## Ya̱fang
Florence Seriki

**Florence Seriki** MFR (16 Zwat A̱ni̱nai 1963&nbsp;– 3 Zwat Tsat 2017) wa ku yet a̱tyukpaat ma̱ng A̱gba̱ndang A̱kwak A̱son ku *CEO* Omatek Ventures Plc., a̱son ka̱mpa̱ni *ICT* Naijeriya ma̱ng Afi̱rika mat tung nkap ma̱ng nyian nkompyuta ma̱ng nkap kompyuta nang vam kompyuta, nkyanglyiat, kibwot, cyui.

## A̱son shyicet ma̱ng tat-a̱pyia̱
Á̱ ku byin Seriki mi̱ Legwot ja a̱wot a̱ ku neet Si̱tet Da̱li̱ta ja ma̱ a̱tsak a̱lyiat. A̱ ku ncong a̱ nat tat-a̱pyia̱ sa̱ka̱nda̱ri hu mi̱ A̱lifang Sa̱ka̱nda̱ri Reagan Memorial Baptist kya, Sabo, Yaba, tsi̱tsak a̱lyia̱ 1975 ma̱ng 1980 a̱wot a̱ si̱ kin ncong a̱ nat A̱lifang Mundundung Sayen, Legwot, mat *A levels* nggu wu. A̱ tyak ma̱ng  kwaa̱mbwat digi̱ri *Bachelors of Science* neet mi̱ Yunuvasi̱ti Ife hu hwa (nang á̱ ngyei Yunuvasi̱ti Obafemi Awolowo, Ile-Ife mi̱ di̱ yong huni a̱ni).

## Omatek
Ma̱ a̱lyia̱ 1993, di̱n jen tyai nkyang kpa̱sai *CTO* ji (nang bwak kaswuo A̱li A̱ghyi A̱merika mi̱ Naijeriya ku jhyi a̱ni), Seriki si̱ ghwut ma̱ng Omatek brand of Computers ku yet a̱son tangka̱i a̱di̱dam a̱kya mi̱ Naijeriya. Ma̱ a̱lyia̱ 2003, a̱ si̱ yet a̱son a̱tyu Afi̱rika a̱ na jhyi nvam kompyuta, nkyanglyiat, nkibwot, ma̱ng cyui kompyuta nang á̱ nyia̱ mi̱ Naijeriya a̱ni neet di̱ *completely knocked down* (CKD) nang a̱vwuonjhyi nkyang na nghwut ma̱ng  nkompyuta, a̱yaa-notebook ma̱ng nsava Omatek mbeang a̱mgba̱m nkyang na nang á̱ ni̱ fwuop da̱ nkyang nani a̱ni nang á̱ jhyi mami Naijeria a̱ni.

## Za̱náng ma̱ng a̱didyep

Za̱náng nang gu ku ya a̱ni, jija yet:

* Most Fascinating Nigerian (MFN)-Press Merit services

## Ya̱fang
A̱faziya

Di̱ **a̱faziya** (á̱ ka ngyei **di̱si̱faziya** di̱n jen jhyang), a̱yin bye nwai fi̱k ku gu nwai tak ti̱tak si̱sak nang gu na ndyiat ma̱ng a̱lyem ka a̱ni mat byian nfam nghyáng di̱ fwu-a̱pyia̱ hu. A̱lyiak nkyang na na̱ khwat nggu a̱ni, ninia yet tuk vam ma̱ng fa̱t a̱pyia̱; maai yai nggu ni̱ vwan a̱khwu a̱wot á̱ ku tyan a̱faziya mat tuk vam á̱ sak tsi̱tsak %0.1-0.4 di̱ Fam A̱za Swanta hu.

## Ya̱fang
Ba̱siru Dyomaye Faye

**Ba̱siru Dyomaye Faye** (Fi̱r. *Bassirou Diomaye Faye*; byin 25 Zwat Tsat 1980) yet a̱tyukwainfwuo-á̱niet ma̱ng a̱khwukhwop a̱tyunzop kurum ga̱ndu a̱byin Senegat a̱ bu yet A̱kwak A̱son A̱byin a̱ fwuong cuk a̱ni. Da nggu, a̱ yet a̱khwukhwop a̱tyulyuut kuzangka̱i sot PASTEF nang á̱ ku nvwuong wa a̱ni a̱wot nggu wa si̱ kwok a̱lyiak tswák ji mi̱ khai a̱kwak a̱son a̱byin Senegat hu si̱ a̱lyia̱ 2024 da̱ a̱vwuo a̱tyucatcuk wu Usuman Songko nang á̱ ku nvwuong nggu cat cuk ji a̱ni.

## Ya̱fang
Ga̱shere

**Gashere** yet akayang kya ji shye ma agbandang akayang angyei Kauru Local Government Area dun shong ani. dun fam aniet Átak abyin,Kaduna ka, ma akakayang angyei Middle Belt, Nijeria ka ani.[1][2] zunzwu fang a more din ñfwai ntam jija yet 811.[3][4] àcacat nwap abye ma akayang kya ani bibya yet nwap angyei Avori ani. nwap bahu WA yet Vori ji.

JOGRAFIT
Akayan Gashere àlyenka mang kyang zwa abyin madidit, nung sihu angyei syenite nbiyang peralkaline granite din shong ji ani. Babu bye acacet nfang  rocks.[5]
Hyaai-á̱niet mat tyak ma̱ng kwai ma̱ A̱tak Ka̱duna

Á̱ maai á̱ khwi á̱ cat shyia̱ kyang ku khwat **hyaai-á̱niet mat tyak kwai [[A̱tak Ka̱duna]]** a̱ bai hu kiki nang si̱ ku nyia̱ a̱ni di̱ ce-ndyia̱ 2010 hu ma̱ng kap ntsa si̱ ce-ndyia̱ 2020 hu ka̱nang á̱ jhyung naat mbwuot ku ku kpaat Goodluck Jonathan di̱ cuk A̱kwak A̱son A̱byin Naijeriya ji ma̱ a̱lyia̱ 2010, a̱wot hyaai-á̱niet huni si̱ mban a̱ma̱lyim khai A̱kwak A̱son A̱byin a̱lyia̱ 2011 hu nang gu ku kyiak a̱lyiak tswák ji a̱ni.

## Ya̱fang
A̱za̱za̱rak Juma

**A̱za̱za̱rak Juma** yet a̱tuk mam fwung Á̱nietkhwikristi kya nang á̱ ku kpang Yesu da̱ a̱team a̱khwu ka a̱ni a̱wot a̱ si̱ khwu da̱ a̱vwuo A̱ghyighyak A̱pyia̱ ka. Á̱ ka nkyiak nggu nang A̱za̱za̱rak Sati wa a̱ni nang kap *Paschal Triduum*. Á̱ ka ngyei nggu **A̱tan Juma**, **A̱gba̱ndang Juma**, **A̱gba̱ndang ma̱ng A̱za̱za̱rak Juma** (ku **A̱za̱za̱rak ma̱ng A̱gba̱ndang Juma** meang).

## Ya̱fang
Da̱njuma Laah

**Danjuma Tella Laah** (mam byin a̱tuk 16 Zwat Sweang 1960) byin Naijeriya hwa gu yet. A̱tyukwainfwuo-á̱niet wa,  a̱ si̱ bu yet nggwon malikpacam a̱yaatat-a̱ghyi (sa̱neto) a̱byin Naijeriya kya, nggu wa ku nwuan fam Ka̱duna A̱tak hu mi̱ tutu á̱ ndyuut nkwaa̱mbwat kwak a̱son a̱byin Naijeriya hu (sa̱net), neet ma̱ a̱lyia̱ 2015 si̱ nat 2023.

## Ya a̱son kwainfwuo-á̱niet
Laah yet nggwon a̱yaatat-a̱ghyi malikpacam (sa̱neto) fam Ka̱duna A̱tak kya neet ma̱ a̱lyia̱ 2015. A̱tuk 23 Zwat Sweang 2019, á̱ bu ku nkhai nggu, a̱ si̱ shyia̱ tswák 268,287 a̱zason A̱tyoli Isuu Ba̱ri̱nabat Ba̱la a̱ gwot ma̱ng APC á̱ nyia̱ a̱ shyia̱ tswák 133,923.

Di̱ yet sa̱neto, a̱ ku kwak a̱son da̱ á̱lyiat nang a̱nak shyia̱ swat-nyinyang mbeang shyimfwuo A̱tak Ka̱duna ka a̱mgba̱m a̱ni, tsi̱tsak Á̱nietkpaa̱kpeang mbeang Á̱nnietkhwiki̱risi̱ti a̱ni.

## Cám
Laah ku tyia̱ á̱ si̱ lyuut cám ma̱ a̱gba̱ndang tutu a̱yaatat-a̱ghyi Naijeriya wu, da̱nian á̱ ki nkpaat a̱gba̱ndang a̱vwuotyiet (yunuvasi̱ti) da̱nian fam A̱tak a̱byin Ka̱duna hu a̱ni. nang á̱ tyia̱ nggu a̱lyoot Federal University of Science and Technology, Tsok a̱ni. Kang ma̱ng si̱ a̱hwa, a̱ bu ku nwuak cam á̱ ki  nkpaat a̱gba̱ndang a̱vwuotyiet nang á̱ ngyei Police College, Tum a̱ni.

## Za̱náng
Laah ku shyiat za̱náng (nkwaa̱mbwat dyep) nang DINMA 2009 jong nggu a̱ni, jen ji gu ku nnyia̱ nta̱m lyuut ma̱ng fang kurum  (Accounting) a̱ si̱ yet a̱tyu a̱tung di̱ a̱mgba̱m hu a̱ni ma̱ng ofit á̱ ngyei *Finance and Accounts Division* mi̱ Fam A̱keangtung A̱byin Naijeriya hu mi̱ Abuja a̱ni nang gu fwung ta̱m a̱gwomna̱ti a̱ni.
Rita Orji

**Rita Orji** yet a̱gwaklyensayen kompyuta Naijeriya wa a̱ swan Ka̱na̱da a̱nyan wa a̱ yet A̱kpangcuk Zop-Zi̱zop Ka̱na̱da mi̱ *Persuasive Technology* ma̱ng Darekto Lab si̱ *Persuasive Computing* mi̱ Yunuvasi̱ti Dalhousie. Ta̱m nggu hu shyia̱ di̱ fam a̱meang a̱tyubishyi–kompyuta hwa a̱wot a̱tsak fam hu nang gu jwaat a̱ghyi nnyia̱ ta̱m a̱ni huhwa yet fam ghwang a̱sitem a̱meang mat á̱ shyia̱ zang gbi̱ngban mbeang a̱ka̱ngka̱ra̱ng vam. A̱ ku shyia̱ za̱náng ji̱ swak 70 ma̱ng a̱didyep neet mi̱ susot-nta̱m a̱byin ka ma̱ng si̱ bibyin swanta. A̱ ku lyiat a̱za̱ghyi panet Muná̱pyia̱ Bibyin Swanta ghyang tazwa a̱nyiuk mbeang a̱mali kpa cam Ka̱na̱da.

## Ya̱fang
Tswi (a̱lyem)

**Tswi** ([tɕᶣi]) yet anyiung mami ayaalyem Akan nang ku nvwuon ani nang ayaamiliyon aniet ku ndyiat mami Atak mang acyiang Gana, amusaman aniet Akan, amgbii aswak mami agbandang aswak-mang-natad sot nwap mi Gana hu. Twi nbyia aniet 4.4 miliyon nang ba ndyiat alyem Twi hu.[1]

Twi
Akuwapem Twi
Ngyei hu
[tɕᶣi]
Ba yet aniet 
Gana
Fam-abyin 
Fam-Ashanti
Nwap
Aniet Asante
Aniet Akuwapem 
Aniet Bono
Aniet alyem hu
Miliyon 4.4 (alyia 2013)[1]
Kyangbwuak alyem hu
Nijar–Kongo?
Atilantik–Kongo
Kuwa
Potowu–Tano
Tano
Acyiang Tano
Akan
Twi
Alyem na
Asante
Akuwapem
Bono
Sitem Lyulyuut hu
Latin
Agbandang ashi  
Agbandang alyem mi
Fam-Ashanti hu
Badadai alyem nang a ndyien mi  
Gana
Atyu nyia tyok tazwa mba 
Akan Atogirafi Komiti 
Zwunzwo-amuup Alyem 
ISO 639-1
tw
ISO 639-2
twi
ISO 639-3
twi (di [aka] for Etinolog diskiripshon)
Glottolog
akan1251
Atikut hu ni nbyia IPA alama fonetik. Ka a nwuak acucuk lin-ama ba, a na li alama ndyip, ayaakwati, ku akum alama na insited of zwunzwo-amuup yunukod. A na shyia intirodoktori gayid tazwa alama IPA nwuan avwuo nbyiang hu:IPA
Atyu ku lyiat din Twi.
Twi yet alyoot nang ku li ma tai for mucuwali intelijibul akhwop alyem lyuut lyulyuut si alyem Akan si Bono, Asante mang Akuwapem.[2][3][4] Akuwapem, manang anyiung mami akum alyem Akan hu nang a ku nyia tam mang ka a ku nbwuak azazarak kwaambwat hu, kan yet acucuk alyem sabama. [5] Aniet Atak-Atyin Kot-Divuwa ku lyiat mi nwap ji ni.[6][3][7] A ntyei ayaalem ji ni: Ahafo, Akuwapem, Akuyem, Asante, Asen, Dankiyira mang Kwawu.[8] Atimoloji 
Alyoot 'Twi' hu ni ghwut mami alyoot Agwam Bono, Nana Bafuwo Twi.

## Sitem Nwuak Alyoot
Aniet Akan hu nyia ntam mi kyang ku li ma tai mi Akan (Gana) sitem nwuak alyoot agbandang nggwan tazwa amam mami sati nbyin nggu ani . Sarai alyem mang nwap Na mami Gana nbyia taada anyiung. 

Day	Male name	Female name
English	Akan
Monday	Dwoada	Kwadwo, Kojo	Adwoa
Tuesday	Benada	Kwabena, Kobina	Abena
Wednesday	Wukuada	Kweku, Kwaku	Akua
Thursday	Yawoada	Yaw, Kwaw	Yaa
Friday	Fiada	Kofi	Afia/Afua
Saturday	Memeneda	Kwame	Ama
Sunday	Kwasiada	Akwasi, Kwasi, Kwesi	Asi, Akosua, Esi

## Atimoloji
Alyoot 'Twi' hu ni ghwut mami alyoot Agwam Bono, Nana Bafuwo Twi.
Musa Di̱dam

**Musa Di̱dam** (Zwat Nyaai 14, 1933 - Zwat Swak ma̱ng Jhyiung 6, 2018) wa ku yet a̱tyoshyityok Sot-a̱kpa  A̱byintyok Fantswam (Kafanchan Kewaye) Sot-a̱kpa, a̱wot mi̱ A̱lityok Jama'a ma̱ng lilyim A̱gwam si̱ a̱niet byia̱ a̱byin a̱ si̱ ntsa a̱ si̱ Fantswam (a̱byin)(Kafanchan) A̱byintyok, si̱set taada Naijeriya ka shyia̱ a̱tak-a̱ghyui si̱set Ka̱duna, Naijeriya. Á̱ bu lyen nggu ma̱ng a̱tsan-yei "*Mallam Musa Didam,"* *"Mr. Musa Didam"* ma̱ng "*Agwam Fantswam I."*

## A̱son shyicet ma̱ng tat-a̱pyia̱
HRH A̱gwam Musa Di̱dam á̱ ku byin nggu mi̱ Chen (H. Kurmi), Zikpak, Fantswam(Kafanchan), ma̱mi a̱ gbi̱ri̱ng Fam-a̱byin A̱za (fam), British Naijeriya (ma̱nini *[[Fantswam (a̱byin)|A̱fantswam]]* (Kafanchan), A̱tak Si̱set Ka̱duna, Naijeriya, ma 14 Zwat Nyaai 1933. A̱tyia̱ nggu wu, Didam Dadyi ku yet a̱tyokhap ma̱ng A̱yang nggu wu, Ndwan Kuhyeb A̱byii̱k A̱li.

Nggwonseam Di̱dam fi̱n Tat-a̱pyia̱ a̱di̱da̱i fang ma̱ng jen Sudan Interior Mission (SIM), mi̱ Fantswam (Kafanchan) a̱ja wa gu si̱ nswak nat Sudan Interior Mission (SIM), Gwoot (Kagoro), gu ka gaan fang tat-a̱pyia̱ a̱di̱da̱i fang nggu wu (a̱di̱da̱i fang). Ma̱nang gu ba nshya chet a̱ghwughwuut nang A̱tyia̱ nwuak gu a̱ni, ma̱nang gu ntyak fang tat-a̱pyia ntsa nggu wu a̱ si̱ swak nat kwolet Ka̱tsi̱na da̱nian gu ka nyia̱ kwad a̱ka̱tat ma̱ng a̱si̱ a̱ka̱feang tsatsak 1958-1964. Ma̱mi a̱niet ba̱ shya kpankpaan ma̱ng a̱ngu nyianyan bya ba̱ mi̱n shya kwolet wu ndung a̱ni bya yet Mr. Micah Kalat, Col. Iliya (a̱tyokhwu) ma̱ng Mallam Abubakar Sanga.

## Tam
Di̱dam kyiak tam mi̱ tat-a̱pyia̱ da yet a̱tyotyiet, a̱ vwuot a̱ ka tat yet a̱pyia̱khyi a̱li a̱di̱dai fang, Ancha sai lilyim, A̱di̱da̱i fang, Watyap (Kaura) tyan nang gu nghwot nkhyang a̱ni.

Ma̱nang chat mi̱ fang tat-a̱yia̱ a̱ni, a̱ si̱ ya a̱son ma̱ng shyiat nkwa hyai tat-a̱pyia̱ si̱ A̱byin mi̱ kwolet a̱wot tat-a̱pyia̱ meang si̱ shya ma̱mi a̱yaagwak-á̱gwak lyen kyang mman kwolet si̱ a̱ tyiet KA̱KAP A̱NIETYIET KWOLET (Alll Teachers College (ATC), Kafanchan. A̱wot a̱ sii̱ du cyiat nat A̱hmadu Bello Uni̱vasi̱ti̱ (ABU), Zaria tyan nang gu nshya B.Ed. mi Mathematics. Da yong yet a̱tyotsot a̱lau ntak, a̱ si̱ bai yet a̱kwak-a̱son a̱lau ntak ma̱ng a̱lau shan ma̱ da tyaat a̱ kya.

## A̱son A̱li
Di̱dam Nyeang nggwon-a̱nab A̱kamai A̱tyong a̱tyu nang myim ma̱ng Gwoot  (Kagoro) mi̱ 1954. A̱byii̱k ma̱ng A̱tyok wu ni ku byia̱ Mmanswak lilyoot: Hauwa, Lydia, Victor, Angela, Simon, Usman, Serah, Gin, Tuman and Jang. Da yet A̱tyia̱ ca̱t ma̱ng cok, a̱ si̱ nyap fwuo mman nggu na si̱ shya a̱cucuk tat-a̱pyia̱. Ku si̱ tat jen nyiat nggu ji, A̱gwaza nyia̱ gu shok ma̱ng Á̱ka̱mbwon 22 ma̱ng mman a̱ka̱mbwon A̱nanaai.
Francisca Oladipo

**Francisca Onaolapo Oladipo** (byin 15 Zwat Jhyiung 1978) yet Pi̱rofeso Sayen Kompyuta Naijeriya wa, a̱kwak a̱son ma̱ng a̱tyulyuut. Mi̱ da̱ a̱lyia̱ 2022, nggu wa ku yet Byiek-Cansa̱lo wu, mi̱ Yunuvasi̱ti Thomas Adewumi, Naijeriya. A̱zaghyi ma̱ng jen ji nang á̱ ti̱n nggu tyia̱ di̱ cuk a̱ja a̱ni, nggu wa ku yet Darekto Quality Assurance mi̱ Yunuvasi̱ti Mundundung, La̱kwoja, Si̱tet Kogi, Naijeriya.

Nggu wa si̱ yet *Executive Coordinator*, A̱cyetaneang Deita Yai Virut mi̱ Afi̱rika ma̱ng A̱siya (VODANA). Nggu wa ku yet a̱son a̱byii̱k a̱ na nswan cuk  memba Kansi̱t Tyok ji mi̱ Yunuvasi̱ti Mundundung, La̱kwoja, ma̱ng a̱son a̱byii̱k a̱ na ka ngyet  A̱kwak a̱son  Di̱pati̱men Sayen Kompyuta mi̱ yunuvasi̱ti hu.

## Ya̱fang
Muna̱pyia̱ Á̱niet A̱tak Ka̱duna

**Muna̱pyia̱ Á̱niet A̱tak Ka̱duna**, **MÁ̱A̱K** (Shong: , ****) yet sot-nta̱m taada á̱niet ja, ji̱ yong da̱ a̱kwonu á̱niet A̱tak Ka̱duna, Si̱tet Ka̱duna, Naijeriya. Ma̱ a̱lyiat a̱ghyang nang a̱kpangcuk sot Kansi̱t Kwak-a̱son A̱tak Ka̱duna (SKLC), A̱tyoli Ishaya Da̱re A̱ka̱u, ku nyia̱ a̱ni mi̱ Zwat A̱kubunyiung 2022, a̱ ku ntyia̱ SOKAPU mami susot ji̱ yet kap kansi̱t ji. Da̱ a̱kwonu a̱kya, á̱niet ma̱ a̱di̱di̱t ka ncat tangka̱i ghyuai a̱hwa bah nang á̱ na kyiak SOKAPU á̱ ntyia̱ tafa sot jhyang nang SKLC a̱ni. Mi̱ di̱ Zwat Tsat 2024, A̱kwak A̱son A̱byin SOKAPU wu wa yet A̱tyoli Sa̱mwila Ta̱ba̱ra Kato.

## Nkhang
Á̱ wa nyia̱ Muna̱pyia̱ Á̱niet A̱tak Ka̱duna (MÁ̱A̱K) hu ku tsa ma̱ng sot ji á̱ ku ngyei "A̱guguut Nerzit" (Shong: *Nerzit Movement*, ku fa "Á̱niet nzi̱t ba") a̱ni. Á̱ ku bwuo a̱lyoot ka  neet di̱ si̱sak nang nnwap A̱tak Ka̱duna ma̱ a̱di̱di̱t yei a̱pyia̱ mba ma̱ng á̱kpa̱ndang-swat mba ba di̱ lilyem mba hu.

## Naat mbwuot swatndung-á̱niet ma̱ng kwainfwuo-á̱niet
Mi̱ Zwat A̱natat a̱lyia̱ 2000, sot MÁ̱A̱K ji tak kpa̱sai nyia̱ A̱mangfwuo bibya ku kpaat a̱keang Ka̱duna ka, a̱wot a̱kwak a̱son sot jhyang á̱ ngyei  () a̱ni, Muhammad Awwal Sa'id, si̱ ghwut ma̱ a̱tung á̱nietsheinkhang nang á̱ nyia̱ mi̱ *Press Centre* mi̱ Ka̱duna ji, a̱ si̱ nyia̱ a̱ka̱laa nia nang sot MÁ̱A̱K ji lyiat. A̱ si̱ bat sot MÁ̱A̱K ji a̱hyiak nyia̱ ji̱ bwan kyang hu gu yei 'a̱tsotswat nkhang' a̱ni, si̱ tyia̱ a̱ka̱laa.

## Ya̱fang
Ramadan

**Ramadan**, ( ; á̱ ka ndyuut **Ramazan**, **Ramzan**, **Ramadhan**, ku **Ramathan**) wa yet zwat a̱kubunyiung ka̱la̱nda Khwikpaa̱pyia̱ ji, nang Á̱nietkpaa̱kpeang swanta ba kyiak ji̱ yet zwat swat a̱fa-a̱khwot (*[[Fasting in Islam|sawm]]*), naai A̱gwaza (*[[salah]]*), koot a̱di̱dam, ma̱ng swat dundung. A̱ yet jen jhyung tyai á̱zanson ntsa nang á̱ ku tyia̱ Muwamet gu si̱ li, a̱wot á̱ bu kyiak swat a̱fa-a̱khwot Ramadan hu nang á̱ nyia̱ kuzang a̱lyia̱ a̱ni ku yet nyiung di̱ Tsutsuung Khwikpaa̱pyia̱ Tswuon ji a̱wot ku ka ndabeang ku tat mmam nswak-nfeang ma̱ng a̱kubunyiung ku nswak-ntat, neet mi̱ ghwut zwat swai naat mi̱ ghwut njhyang.

## A̱ya̱fang
Byu

**Byu** yet akeang Kya ming sot agwamnati ashyia di fam atak sitet borno, Nijeriya. Akeang-tung nji yet akeang Byu di sot agwamnati  a ku yet akeang tung di aniet awot, asi yet a cuk-swan tyokpaapyia agbam Byu ji.
Ire Aderinokun

**Ire Aderinokun** yet a̱tyunok nkyanglilyiit nang á̱ ngyei sangba̱p-a̱zason Naijeriya wa ma̱ng a̱gwak nok nkyanglilyiit Google.&nbsp;Nggu wa yet a̱son a̱nap a̱ Naijeriya a̱ yet A̱gwak Nok Nkyanglilyiit Google.

## Ya̱fang
Usuman Songko

**Usuman Songko** (Fi̱r. *Ousmane Sonko*; byin 15 Zwat A̱natat 1974) yet a̱tyukwai-nfwuo-á̱niet ma̱ng a̱khwukhwop a̱gwak ti̱n-a̱ghyi di̱ kurum ga̱ndu a̱byin Senegat a̱nyan wa ku ta̱bat ta̱m A̱son Mi̱nisi̱ta  Senegat kyiak neet ma̱ a̱lyia̱ 2024.

Songko wa ku yet a̱tyucatcuk sot kwai-nfwuo-á̱niet PASTEF ji mi̱ khai a̱kwak a̱son a̱byin Senegat ma̱ a̱lyia̱ 2019 hu, a̱ si̱ bai a̱tat. A̱ yet a̱gba̱ndang a̱fi̱p a̱khwukhwop a̱kwak a̱son a̱byin Senegat wu nang á̱ ngyei Macky Sall wa, a̱wot ma̱ a̱lyia̱ 2019, a̱gwomna̱ti ba ku ta̱bat nggu á̱ si̱ tsa zop nggu zi̱zop da̱ a̱lyiat myian ma̱ng a̱nyiuk di̱ mi̱n cat mba nang á̱ ku bat nggu ndyo a̱ni, mi̱ á̱niet ba si̱ ghwut vwuot mwuat lyen mba ji mat kyang hu nang a̱gwomna̱ti ba nyia̱ a̱ni ba̱ nyia̱ jhya̱ a̱zagaat koji mi̱ Senegat. Mi̱ Zwat A̱taa a̱lyia̱ 2023, á̱ si̱ fak a̱lyiat mi̱ kotu á̱ si̱ nyia̱ da̱ a̱ na tyak ndyia̱ a̱feang nia mi̱ jaru, a̱wot mi̱ Zwat A̱natat 2023, a̱gwomna̱ti a̱byin Senegat ba si̱ nvwuong sot kwai-nfwuo-á̱niet nggu ji, PASTEF.

## Ya̱fang
Ga̱nawuri

**Ga̱nawuri** Yet a̱badadei a̱keang kya mi̱ng sot a̱gwamnati Riyom kushyia̱ din Si̱tet Pi̱lato ani naat ming a̱kawa̱tyia a̱byin Naijeriya.https://www.mindat.org/feature-2342139.htmlhttp://www.maplandia.com/nigeria/plateau/barinkil/ganawuri/

## A̱nyiet mi̱ng Nnwab
A̱ka̱ka̱ra̱k a̱nyiet a̱keang wuni lyi̱at di a̱lyem Niten ja Iten, a sin gyei alyem Akuut.

## A̱nyiet
* Damishi Sango .https://en.m.wikipedia.org/wiki/Damishi_Sango
* Gabriel Gala

## Ya̱fang
Si̱tet Za̱mfa̱ra

**Za̱mfa̱ra** (; ; Adlam: ) yet si̱tet ja di̱ fam a̱za-jenshyung a̱byin Naijeriya. A̱keangtung Si̱tet Za̱mfa̱ra ka, kikya á̱ ngyei Gusa̱u a̱wot gwomna nji mi̱ di̱ yong huni wa yet Dauda Lawal. Ji̱ za̱ yet kap Si̱tet Sokoto hwa ba̱ng si̱ bai a̱lyia̱ 1996.

## Ya̱fang
Gusa̱u

**Gusa̱u**, yet a̱keang kya ka̱ shyia̱ di̱ fam a̱za-jenshyung a̱byin Naijeriya ka a̱ni. Kikya yet a̱keangtung ma̱ng a̱gba̱ndang a̱keang a̱ swak ma̱ng shi a̱ni mi̱ Si̱tet Za̱mfa̱ra. A̱lyoot a̱kya ka yet a̱lyoot sot a̱gwomna̱ti mali kya. A̱keang ka si̱ byia̱ shi kyai 3,364 km² a̱wot shi á̱niet nka hu si̱ bai 383,162 mi̱ di̱ fang á̱niet a̱byin a̱lyia̱ 2006.
 
Zwunzwuo-a̱muup a̱vwuo kani ja yet 880.

## Ya̱fang
A̱sholyia̱ (a̱byin)

**A̱sholyia̱** (á̱ ka ndyuut **A̱sholyio** (Kpat: *Marwa, Moroa*) yet A̱byintyok kya di̱ fam a̱tak Si̱tet Ka̱duna, Fam A̱ka̱wa̱tyia̱, Naijeriya.

## Yạfang
Igwong (nwap)

**Igwong** ba, (Igwong: *Egon*, *Ero*, ku **Mo Egon**, a̱tyonyiung *Abegon*; Kpat: Mada ku Madan Dutse, ku fa "Mada A̱zafan" a̱ni) yet nwap ja mi̱ Si̱tet Na̱sa̱rawa, Naijeriya.

## Ya̱fang
Lafiya

**Lafiya** yet a̱keang kya ma̱ng a̱keangtung Si̱tet Na̱sa̱rawa, Fam A̱ka̱wa̱tyia̱, Naijeriya. A̱keang ka byia̱ shi á̱niet ku bai 330,712 mi̱ fang á̱niet a̱byin a̱lyia̱ 2006.

## Ya̱fang
Á̱niet A̱tyin (a̱lyem)

A̱lyem **Á̱niet A̱tyin** á̱ ka ngyei **Ka̱nuri** a̱ni, yet sot lilyem Sa̱hara ja mi̱ Kwai lilyem Nilo–Sa̱hara ji nang nwap Á̱niet A̱tyin ma̱ng A̱ka̱nembu (nwap) ba lyiat a̱ni mi̱ bibyin Naijeriya, Ni̱nja̱t, Caad ma̱ng Kemerun, mbeang susot á̱nietcen ji̱ swan a̱byin Sudan a̱ni.

## Ya̱fang
Takum (Si̱tet Ta̱raba)

**Takum** yet Sot A̱gwomna̱ti Mali ja mi̱ Si̱tet Ta̱raba, Naijeriya. Tyantung jija á̱ bu ngyei Takum. Mi̱ nZwat A̱taa a̱lyia̱ 1976 ja á̱ ku nkhap Takum neet mi̱ SA̱M Wukari. Takum byia̱ a̱gi̱gak ma̱ng Ri̱pobi̱lik Kemerun di̱ fam a̱tak, SA̱M Usa di̱ fam jenshyung, SA̱M Donga di̱ fam a̱za. Di̱ nfam na na̱ shyia̱ mami Takum, á̱ mbyia̱ Angwan Dutse, Angwan A̱buja, Ti̱kari, Fadama, Gahwetun, A̱kenten, A̱ca Nyim, Cancanji (Peva), Sufa, Shimta, Kufi, Muji, Akenten, Lufu, Kashimbilla, Kpaasan, Likam, Bete, Malumshe, Jidu, Tampwa, Dumse, Nyayirim, Bari̱ki Lissa,Acha Sarka, Sabon Gida Yukuben, ba̱ng si̱ nat.

## Ya̱fang
Á̱niet A̱tyin (nwap)

**Á̱niet A̱tyin** ku **A̱ka̱nuri** ku **A̱ba̱reba̱re** ba, (nang á̱ ka ndyen ma̱ng lyulyoot a̱bannwap ma̱ a̱di̱di̱t vwuon mba) yet  nwap ja mami Afi̱rika nang a̱lyiak nji swan bibyin Ka̱nem ma̱ng A̱byintyokshan Ba̱ri̱no gbangbang hu hwa mi̱ bibyin Ni̱nja̱t, Naijeriya, Caad, ma̱ng Kemerun a̱fwun. Susot-á̱niet bibyin nta nshyia̱ Sudan. Da̱ mba, ba̱ yet susot a̱bannwap ma̱ng a̱banfam ja, á̱ghyang mba ni̱ ngyei á̱pyia̱ mba ma̱ng a̱lyoot A̱ka̱nuri kya. A̱lyiak ka nyia̱ a̱vwuoneet mba ka, kikya yet A̱byintyokshan Ka̱nem-Ba̱ri̱no, mbeang bibyin ma̱ng nfam jhyang nang tyok mba hu ku yai a̱ tat gbangbang a̱ni. Mi̱ di̱ vwuon ma̱ng á̱kpa̱ndang swat mba ba A̱tubu ku A̱za̱gha ba ba̱ yet á̱niet cong nyám bya a̱ni a̱vwuo ma̱ng a̱vwuo, susot Á̱niet A̱tyin ji mi̱ taada yet á̱niet bya ba̱ swan di̱ tyan jhyiung, a̱wot ba̱ nyia̱ nta̱m khap, bwoifa̱n mi̱ Kham Caad ji, nyian kaswuo, ma̱ng nta̱m nfak.

## Ya̱fang
A̱byintyokshan Ka̱nem-Ba̱ri̱no

**A̱byintyok Ka̱nem–Ba̱ri̱no** ka ku shyia̱ gbangbang da̱ a̱ka̱vwuo na̱ yet kap bibyin Naijeriya, Ni̱nja̱t, Kemerun, Li̱biya ma̱ng Caad a̱fwun. A̱la̱ra̱ba ba̱ yet a̱yaagwaklyen swanta a̱bya gbangbang ku lyen nka nang **A̱byintyokshan Ka̱nem** kyiak neet mi̱ sa̱ncuri 8 A̱K wu ba̱ng si̱ nat a̱wot si̱ ba̱ng bai di̱n jen shyia̱ sa̱t a̱byintyok **Ba̱ri̱no** (**A̱byintyokshan Ba̱ri̱no** ka) ba̱ng si̱ tat ma̱ a̱lyia̱ 1900.

A̱byintyokshan Ka̱nem ka (kp. 700–1380) ku shyia̱ bibyin Caad, Naijeriya ma̱ng Li̱biya a̱fwun. Da̱ a̱ta̱n cet nka hu, ka̱ ku keang kyai a̱byin ku mi̱ yai a̱lyiak a̱byin Caad bah a̱wot ka̱ si̱ mbeang nkap fam a̱tak Li̱biya (Fa̱zan) ma̱ng nfam a̱tyin Ni̱nja̱t, a̱za-a̱tyin Naijeriya ma̱ng a̱za Kemerun. A̱byintyokshan Ba̱ri̱no ka (1380s–1893) ku yet a̱byin kya da̱ a̱vwuo ka nang á̱ ndyen ka̱ yet fam a̱za-a̱tyin Naijeriya a̱fwun a̱ni, a̱wot di̱ njen ka̱ si̱ bai swak a̱byin Ka̱nem ma̱ng shi, ka̱ si̱ kup a̱ka̱vwuo na nang á̱ ndyen na̱ yet nkap bibyin Caad, Ni̱nja̱t ma̱ng Kemerun a̱fwun.

A̱lyiak á̱son nkhang a̱byintyokshan ka ku shyia̱ Kwaa̱mbwat Nkhang Tyok, ku *[[Girgam]]* hu hwa, nang a̱tyucyet A̱jaman wu, Heinrich Barth, ku ta̱taat ma̱ a̱lyia̱ 1851 a̱ni. Á̱ kpaat a̱ka̱shai ntyok a̱byintyokshan na, nang  A̱byinkpaa̱pyia̱ Ba̱ri̱no ma̱ng A̱byinkpaa̱pyia̱ Di̱kwa, kpa̱mkpaan ma̱ng a̱lyia̱ 1900 kya a̱wot na̱ ni̱ nshyia̱ ba̱ng si̱ bai a̱fwun nang bibyin-taada mami Naijeriya.

## A̱ya̱fang
Lyenfilosofi

**Lyenfilosofi** (φιλοσοφία, 'cat mumwang', da̱ a̱lyem Helen gbangbang) yet zop zi̱zop lyip ma̱ng a̱di̱dam tazwa pyipyia̱ a̱lyiat nang yet, jat, lyen kyang, a̱fi̱ng, fwuo, ma̱ng a̱lyem. Ku yet ta̱fwat ja ma̱ng a̱tsak nzop a̱ nyian a̱di̱dam tazwa á̱di̱dam ntsa nggu na a̱ni.

Di̱ nkhang gbangbang, a̱yaasayen nyanyin, nang Fizik ma̱ng saikoloji ku yet kap lyenfilosofi. Da̱ a̱kwonu a̱kya, á̱ mun kwok mba ba̱ yet mi̱ kyang nyiung hwa di̱ fa swang a̱lyiat hu mi̱ tat-a̱pyia̱ a̱fwun hu. Mami a̱yaatada kwak-fwuo di̱ nkhang  á̱ mbyia̱ lyenfilosofi Jenshyung, A̱la̱ra̱ba–A̱fari̱si, Ndya, ma̱ng Lyenfilosofi A̱caina. Lyenfilosofi Jenshyung hu ku neet ma̱ a̱byin Helat Gbangbang kya a̱wot ku si̱ yai a̱gba̱ndang a̱vwuo ba̱t di̱ á̱banfam lyenfilosofi. A̱pyia̱ a̱lyiat ka̱ shyia̱ a̱ka̱wa̱tyia̱ di̱ lyenfilosofi  A̱la̱ra̱ba–A̱fari̱si kikya yet a̱meang tsi̱tsak jat ma̱ng tyai á̱zanson. Lyenfilosofi Ndya hu ni̱ mun a̱bung nkyang tswa si̱sak nang a̱yin na mban tyai-a̱pyia̱ ma̱ng zop a̱kwa swanta ka ma̱ng nvak mban lyen. Lyenfilosofi A̱caina ni̱ jwaat a̱ghyi di̱ nkyang na na̱ naat mbwuot nia a̱ni na̱ byia̱ a̱ka̱ta ma̱ng a̱tan za̱kwa, a̱gwomna̱ti, ma̱ng go-a̱pyia̱.

## Ya̱fang